یک کِسّھے
 رجّانک
 نزردوست
 یک میتگے ءِ ھوٹلے ءَ یک(سیاح) گرد ءُ تَری مردمے اتک-ھوٹل ءِ واھند ءَ ایشی ءَ را ھوٹل ءِ کوٹی ءِ پیش دارگ ءِ گوُشتْ.
 واھند ءَ آئی ءَ را شرتریں کوٹی ئے کِلیت دات اَنت- ءُ چارگ ءِ اجازت دات- ھمے گرد ءُ تَری مردک ءَ ھوٹل ءِ کاونٹر ءَ یک سَّد ڈالر پہ ایڈوانس ھیرکت ءُ کوٹی ءِ چارگ ءَ شُت….!
 ھمے وھد ءَ میتگ ءِ پَس کُش (قصاب)ھوٹل ءِ مالک ءِ کرّا اتک وتی ھساب ءِ زُورگ ءَ….ھوٹل ءِ واھمند ءَ ھمے سَّد ڈالر چست کُت ءُ ھمے قصاب ءَ را دات انت-چے ءَ کہ آئی ءَ جیڑتگ اَت ءُ اُمیت داشتگ اَت- گرد ءُ تَری مردک ءَ را ھوٹل ءِ کوٹی الّم ءَ دوست بیت…قصاب ءَ اے سدیں ڈالر.ھما دمان ءَ پَسّ ءِ (بھا ءُ زیروک)دات اَنت….پَسّ بھا زیروک یک ڈاکٹرے ءِ وام دار اَت- آئی ءَ ھما ڈاکٹر ءِ کرّا وتی الاج کتگ اَت- آئی ھمے ڈالر ڈاکٹر ءَ را دات انت……ڈاکٹرءَ را لھتین روچ اَت کہ ھمے ھوٹلے یک کوٹی ءِ ئےَ باڑو گوِں اَت….ھمے واست ءَ ڈاکٹرءَ ھمے سدیں ڈالر ھوٹل والا را دات اَنت- سدیں ڈالر کاونٹر ءَ آتکءُ سربیت اَنت ھمے ساھتءَ گرد ءُ تَری مردک واتر بیت-چہ پدیانک ایر کپت ءُ ھوٹل ءِ واھمند ءَ را گُوشتْ ئِے کہ من ءَ تئ ھوٹلے کوٹی دوست نہ بوتگ انت….ھمے گپ ئِے جت انت- وتی سَدین ڈالر ئِے ِ کیسّگ.ءَ کُت اَنت-ءُ چہ ھوٹل ءِ در ءَ دراَتک….!
 :- اے کِسّہ ءَ ناں کَسّے ءَ تاوان وارت ءُ ناں کسے ھرچ وار بوت ….ھمے سَدیں ڈالر میتگ اتک اَنت- میتگ ءِ چنچو وامدارے وام دربرگ بوت اَنت-
 ھمے واستا گوشنت کہ کلدار ءَ کاربند …کلدار ءِ سر ءَ چو مار ءَ مہ وپس…..بوت کنت تئ سوب ءَ یکے وام دربرگ بہ بنت-